ES NEGRIBU AR TEVI RUNĀT
SERIĀLS TAPIS, IEDVESMOJOTIES NO PATIESIEM NOTIKUMIEM
GALVENAIS PSIHIATRS DR. ZIKERMENS
Kāda bija pirmā nedēļa?
Maitasgabals!
Dezorientējoša.
Šaubies, vai izlēmi pareizi?
Visu laiku.
Nu, mēs esam vienā laivā.
Bet es zinu, ka Lerija Hola vieta ir šeit.
Viņš nedrīkst iziet brīvībā.
Esmu tevi ielicis Hola nodaļā. Tieši pretī viņa kamerai.
Tajā nodaļā visi saņem medikamentus.
Es tev izrakstīšu antidepresantu.
Citādi tu raisīsi aizdomas.
Man nekas nekaiš.
Tāpēc - cietums.
Labi. Dzeršu tās sūda tabletes.
Vizītēs pie manis nāc maksimāli reti.
Arī pārāk bieži apmeklējumi raisīs aizdomas.
Vairums cietumu ar laiku kļūst paredzami.
ATPŪTAS PRIEKŠMETUS NO PAGALMA IZNEST AIZLIEGTS
Tiem ir savs ritms.
Springfīldas vienīgais ritms ir neparedzamība.
Tas tevi nomocīs. Ietekmēs miegu.
Dvēseles mieru.
Vai tā notika ar puisi, kura kamerā tagad dzīvošu?
Iepriekšējam ieslodzītajam bija nosliece uz paškaitējumu.
Ei, ei! Beidz, vecīt!
Labi. Šodien mūsu laiks beidzies.
Pagaidiet!
Ja kādā brīdī viss saies grīstē, kā lai sazinos ar jums vai priekšnieku?
Vienkārši pieprasi runāt ar mani.
Sargiem prasības nepatīk.
Vai tev ir laba atmiņa?
Izcila.
612-5711.
Mans telefona numurs mājās.
Tu to varētu zināt tikai tad, ja es tev to būtu pateicis.
Ar to vajadzētu pietikt, lai pārliecinātu sargus dot man ziņu.
612-5711.
AIZTURĒŠANA
Ņem! Vaļā!
APTIEKA
Nākamais!
Kusties!
Lieliski.
Vaļā!
Nākamais.
Kā iet tev?
Vaļā!
-Vaļā! -Un kādas tabletes dod tev?
Aiziet!
Vaļā!
Jauki parunājām.
Aiziet, ieslodzītais!
Vaļā!
Kas tas ir par puisi, ko ieliki pie Hola?
Džimijs Kīns. Narkotirgonis, labs runātājs. Cilvēkiem viņš patīk.
Kāpēc neizmantoji slepeno aģentu? Kādu ar pieredzi?
Hols viņu atkostu.
Un ja nu iekšā kas atgadīsies?
Cietumos vienmēr kaut kas atgadās.
Ja Kīns to nezināja, kad sāka tirgot koksu pusei Sisero,
pats vainīgs, vajadzēja zināt.
Es izskatīšu katru telefona zvanu no Hola mājas,
sākot no desmit gadiem pirms aresta.
Pēc tam salīdzināšu neatklātās slepkavības Indiānā, Ilinoisā, Ohaio un Misūri
ar viņa brīvdienām apkopēja darbā.
-Tas ir viss? -Nē.
Tad salīdzināšu ziņojumus par pazudušām personām tajā laika posmā
ar pilsoņkara un revolūcijas kara rekonstrukcijas pasākumiem.
Mēs to jau izdarījām 94. gadā. Būtībā tas viss jau ir darīts.
Tad laikam darīsim to vēlreiz.
Es vakarnakt vēlreiz pārskatīju Džesikas Ročas lietu.
Tur nekā nebija, bet… Pārskatīju arī Raitleres lietu.
Vai zini, ko Merionas policisti izdarīja
vakarā, pirms es Leriju apcietināju un aizvedu uz Ilinoisu?
Nē.
Aizveda viņu uz laukiem, lai vēlreiz meklētu Raitleres līķi.
Bet par pirmo braucienu taču teica, ka Lerijs tikai izniekojis viņu laiku.
Izrādās, viņi bija ļāvuši viņam to vēlreiz.
-Un ne velna neatrada? -Nē. Neko.
Nākamajā rītā es vedu Leriju atpakaļ uz Ilinoisu,
bet viņš vairs nav tāds, kāds bija dienu iepriekš. Tad viņš bija…
nezinu, mazs un padevīgs. Skumjš.
Bet tajā rītā viņa acis mirdzēja.
Viņa daikts būtu varējis izurbt caurumu granītā.
Viņš kaut kas bija.
Merionas policisti viņam pateica, ka par viņu interesējas.
Vobašas policisti viņu nosauca par iespējamo sērijveida slepkavu.
Tā bija pēdējā reize, kad Lerijs ar mani runāja
par nakti, kad nogalināja Džesiku Roču.
Tikai dziedāja kā traks.
Jaunanglijas krasta
Mēs atstājam tīrumus, darbnīcas
Mīļās sievas un bērnus Ar sirdi, kuru piepilda…
Bet viņš vairs nepieminēja slepkavības. Nekad.
Oranžais krēsls čīkst.
Kā gan citādi.
Vai tava māte prot nomainīt eļļu?
Tas nav pārāk grūti.
Mana māte eļļu nemainīs, Lerij. Viņa ir gandrīz akla.
Vai viņai kāds varētu palīdzēt?
Tas ne… Kāpēc mēs par to runājam?
Tas ir svarīgi. Tā ir tava mašīna, tas ir svarīgi.
Izbeidz! Ja? Labi. Lūdzu, vienkārši izbeidz!
Labi, ja viņa nevar nomainīt eļļu,
vai viņa vismaz var no degvielas tvertnes izsūknēt benzīnu?
-Viņai noteikti ir šļauka… -Beidz!
Tu taču negribi, lai degviela saēd tvertni.
Degviela var saēst tvertni.
Ei!
Viņš izskatījās diezgan dusmīgs.
Starp citu, mani sauc Džimijs.
APMEKLĒTĀJIEM IEEJA LIEGTA
Džimij!
Draugi! Bez kontakta.
MANTU NODOŠANA IESLODZĪTAJIEM AIZLIEGTA
Jā. Atvainojiet!
Tev vajadzētu būt gultā.
Nē. Gulta man neder.
Man ir jānodarbina prāts.
Kā tu tiki iekšā? Šī nav apmeklētāju diena.
Puiši mani vienkārši ielaida. Es tikai parādīju savu žetonu. Saproti?
Tēt, apžēliņ!
Tie puiši tevi pieskatīs.
Nav atšķirības, vai…
iekšā vai ārā. Zils ir zils. Tā ir brālība.
Bija paredzēts, ka man nav ģimenes. Tu mani izgaismoji kā policista dēlu.
Aiziet!
Apžēliņ! Velns!
Es…
Ak dievs!
Es aizmirsu.
-Viss ir kārtībā. -Vienkārši… Nē, nav.
Nav kārtībā. Tas ir kā…
Tas ir mans… mans prāts.
Daļas. Tās nesavienojas.
Es tevi iegāzu. Es visu sačakarēju.
Būs labi.
Nē.
Nebūs.
Tēt, paskaties uz mani!
Tēt!
Tēt, paskaties uz mani!
Lai ko es darītu…
es vienmēr tevi piečakarēju.
Ei! Tev bija taisnība.
Šī vieta ir biedējoša.
Sasodīti baisa.
Un es nezinu, vai spēšu paveikt to, ko viņi man lūdza.
Mani pārņem bailes.
Bet tad es domāju: "Galvu augšā, mīkstais! Tu esi Lielā Džima Kīna dēls."
Atšujies!
Kad biju bērns,
tu bieži pārnāci mājās formastērpā.
Tu biji tik sasodīti liels. Stiprs.
Visu dienu strādāji, riskēdams ar dzīvību, neļaudams kāpt sev uz galvas.
Un es domāju…
"Kādudien es būšu tāds pats."
Tā diena ir pienākusi, tēt.
Mēs ar Semiju būsim tuvumā.
Es atradu moteli, kas izīrē numurus uz nedēļām.
Tēt, nē.
Es būšu tuvumā.
Man jābūt tuvumā.
Labi.
Bet, tēt, nākamreiz
ierodies parastajā apmeklētāju laikā.
Tā, Džimij. Jādodas.
Vai jūs to varētu paturēt pie sevis?
Ka tavs sencis ir policists?
Bijušais policists.
Daudzi šeit ir policistu bērni. Abās pusēs restēm.
Neuztraucies!
Pie velna, kurš gan tāpat manī klausītos, vai ne?
Paldies.
Nav par ko.
Pagalmā ir kāds vecāks vīrs, kas par tevi interesējas.
Esi dzirdējis par Vinsentu "Zodu" Džiganti?
UZMANĪBU: JŪS NOVĒRO
Mafiozo?
Vazājās pa Mazo Itāliju, uzvedoties kā jucis? Tas vīrs?
Tas bija Griničvilidžā, bet jā.
Jāatzīst, tas bija varens gājiens.
Federāļi viņu ķēra gadiem.
Tātad tas ir tas vecais vīrs?
Stādies viņam priekšā. Atsaucies uz mani.
Viņš ir labākais, ko tu šeit varētu pazīt.
Paldies.
Mans vecais darīja šo darbu 20 gadus.
Viņš mēdza teikt:
"Grūti ir tad, ja cilvēki cits citam apgrūtina dzīvi.
Tam tā nav jābūt."
Es piekrītu savam sencim.
TRIŠA RAITLERE PAZUDUSI MERIONĀ, INDIĀNĀ.
DŽESIKA ROČA
"1993. gada 27. martā
16 gadus vecā Reina Raisone izgāja no darba veterinārajā slimnīcā un pazuda
Laportā, Indiānā."
Tas ir trīs dienas pirms Trišas Raitleres nogalināšanas Merionā.
"Reinas Raisones līķis pēc diviem mēnešiem tika izvilkts no dīķa."
Nāves iemesls - nožņaugšana?
"Vietējā policija koncentrējās uz Raisones bijušo svaini."
Taču pierādījumu trūkuma dēļ visas apsūdzības tika atceltas.
Kāpēc viņus interesēja svainis?
Tiesāts par seksuālu uzmākšanos Reinai, kad viņai bija 12.
Un kāds tam sakars ar Holu?
"Lerija Hola busiņā tika atrasta Raisones kontracepcijas tablešu pudelīte."
Pudelīte?
Tā te rakstīts. Acīmredzot domāta kārbiņa.
Tu savējās glabā kārbiņā?
Jā. Kur tu glabā savējās?
Es piekopju kalendāro metodi.
"Hola netīrais busiņš tika apturēts pie Merionas."
Nevis tīrais busiņš.
Ej nu!
"Busiņā tika atrastas kontracepcijas tabletes…
medību nazis, virves rituļi, slēpotāja maska, cimdi
un plakāts ar lūgumu palīdzēt atrast Trišu Raitleri."
Pie kā šie pierādījumi noveda?
Ne pie kā. Holu palaida vaļā kā sīku likumpārkāpēju.
-Pag! Kad viņš atzinās? -Tajā pēcpusdienā.
Viņu aizturēja uz 12 stundām un tad atbrīvoja.
Viņu uzskatīja par sērijveida vainas atzinēju.
Kāds talants!
Viņš liek cilvēkiem noticēt, ka nav slepkava
pat pēc atzīšanās slepkavībā.
-Iemetiens. -Gatavs.
Uzmanies!
DERĪBAS IR AIZLIEGTAS
Lūk, tā.
Tu esi itālietis, pareizi?
Jā.
Cik tevī ir no itālieša?
Trīs ceturtdaļas.
Tātad tu proti spēlēt boču?
Jā. Bērnībā spēlēju ar vienu no vectēviem.
Ar kuru?
Ar to, kurš īrs.
-Tu dzen ar mani velnu? -Jā.
Vai tu zini, kas esmu?
Zinu.
Nedzen ar mani velnu!
Labi.
Daudzi puiši būtu gatavi sabraukt savu suni, lai uzspēlētu ar mani boču.
Neviens no viņiem nezina, ka man plecā ir sūda bursīts.
Tagad tu zini, ka man plecā ir sūda bursīts.
Tāpēc, ja kāds manā tuvumā pateiks vārdu "bursīts",
es zināšu, ka esi izpļāpājies.
Tad man būs jāizgriež tev mēle
un jāaizšuj lūpas.
Vai kaut kas tādā garā.
Vai saproti?
Jā, Džigantes kungs.
Tu spēlēsi ar mani. Veiksi tālos metienus.
Plecs man netraucēs izdarīt precīzos metienus.
Nevienam neko nevajadzētu pamanīt.
Izklausās pēc plāna, Džigantes kungs.
Es zinu, ka tas ir plāns.
Es to izplānoju, sasodīts!
Bet tu man patīc, puis.
Tev ir manieres.
Tas man patīk.
Tāpēc nesačakarē visu!
Tad tu jauki pavadīsi laiku.
Izklausās labi, Džigantes kungs.
Tagad parādi man, ko vectēvs tev ir iemācījis.
No kurienes ir tavs neīru vectēvs?
No Sandžovanni a Teduči.
Ej tu nost! Mani vecāki bija no Marianellas.
Tas ir turpat blakus.
Kas ar tevi? Tu nepazīsti Itāliju?
-Īsti ne. -Kā tā?
Uzaugu Viskonsinā.
Apžēliņ!
Tas ir gandrīz tikpat slikti kā īru asinis.
Klau, varu tev ko pajautāt?
Es tev nepatīku vai kā, vecīt?
Vai to tu gribēji man jautāt?
Nē. Es gribēju jautāt, kā tu šeit izklaidējies.
Vai te kāds sēž?
Sveiks!
Ko skatāties, puiši?
Mīļāko raidījumu.
AMERIKA MEKLĒ
Atgriežamies Hjūstonā.
Taču pirms trīs gadiem sieviete, kas dzīvoja šajā mājā,
iegāja savā garāžā, kur viņu gaidīja slepkava.
KAUŠĻI TIKS SODĪTI
Ierindosimies divdesmitniekā.
Mēs skatījāmies.
Ak tā? Nu vairs ne.
Mēs to noskaidrosim tikai tad,
kad būsim labi nospēlējuši 11 skarbas, smagas spēles.
Līdz tam man ir nospļauties par reitingu.
Un lai šajā komandā nebūtu neviena, kas domā citādi!
Jo es likšu trūkties! Likšu trūkties…
Bet 1987. gadā Hjūstonas policija teica…
Tu gribi pārslēgt atpakaļ.
Nē. Negribu.
Tūlīt pat, sasodīts!
Nomierinies! Ko… Izbeidz!
Vai es tev izskatos pēc tālvadības pults?
Raudi! Mērgli, vai es izskatos pēc sasodītas tālvadības pults…
Vediet prom!
Laidiet mani! Labi!
Mediķus uz televizora telpu!
Ieslodzīto strīds.
Tevi izlaida?
Pēc nakts. Jā.
Kāpēc tu mūs aizstāvēji?
Es neaizstāvēju jūs.
Džimijs.
Lerijs.
Klau, kāpēc tas puisis toreiz tā sadusmojās?
Tas, ar kuru tu runāji par viņa mašīnu.
Persijs. Viņš ātri satraucas.
Es viņam teicu, lai palūdz kādam parūpēties par viņa mašīnu.
Tad kāpēc viņš saniknojās?
Persijs domā, ka savu mašīnu nekad vairs neredzēs.
Jo viņam ir mūža ieslodzījums.
Ar ko brauc tu?
Ārā?
67. gada Camaro SS.
Matēti melna ar Cragar riteņiem un milzīgām sešdesmitniecēm.
Man patīk busiņi.
Ak tā?
Tu tos pārtaisi?
Ieliec atsevišķos krēslus, kādu paklāju vai…
Nav veselīgi domāt tā, kā domā Persijs.
Cerība ir vienmēr.
Tev ir brītiņš, Džimij?
Jā.
Priecājos iepazīties, Lerij.
Kas par temperamentu!
Izkaujies ar vienu kretīnu uzreiz vai ar visiem vēlāk.
Izklausās pēc filozofijas.
Klau, es dzirdēju, ka tu esot iepaticies Zodam.
Tādi vīri…
Dzīvo cepuri kuldams… kamēr esi viens no viņiem.
Esi viens no viņiem, Džimij?
Vai esmu saistīts? Nē. Nē.
Nē. Jā, es zinu.
Es gribu teikt: vai viņš tev var uzticēties?
Viņš par tevi parūpēsies, ja var.
Pārgriezīs rīkli, ja nevar.
No viena gala līdz otram.
Ko tu gribi pateikt?
Tavs vecais būs bijis ellīgs kruķis.
Izgaismoja tevi pusotras minūtes laikā.
Redzi,
vienīgais iemesls ierasties šādā vietā ar viltus identitāti…
ir tas, ka esi okšķeris.
Nav svarīgi, kuru tu esi ieradies izokšķerēt.
Galvenais ir tas, ka esi šeit, lai okšķerētu.
Tātad vai nu tu esi Džimijs, ieroču tirgonis no Viskonsinas,
vai arī Džimijs, policista dēls un narkotirgonis no Čikāgas.
Ja tu esi pirmais Džimijs - nekādu problēmu.
Bet, ja citi uzzinās, ka tu esi otrais Džimijs, kas izliekas par pirmo Džimiju…
Tā nu gan būs viena nelāga diena abiem sasodītajiem Džimijiem.
Ko tu gribi?
Vecīt, es gribu tev palīdzēt.
Gribu gādāt, ka visi tevi turpina pazīt kā ieroču tirgoni Džimiju.
-Bet… -Tam man vajag tavu palīdzību.
Saproti, es nevaru turpināt būt labais šajās attiecībās,
nesaņemot neko pretī.
Jā, es negribētu, lai jūties izmantots.
Džimij!
Džimij, Džimij, Džimij!
Neiedomājies, ka vari man izrādīt necieņu.
Es par tevi palasīju.
Tu biji liela zivs Čikāgā. Dzīvoji ar vērienu.
Man vajag nelielu aizdevumu. Esmu spējīgs atmaksāt, un summa nav liela. Tev nav.
Bet man pašreizējos apstākļos tā ir liela nauda. Un man to vajag ātri.
-Cik? -10 000.
Kur lai es šeit rauju desmit taukšķus?
Aprunājies ar savu tētiņu!
Neesmu saticis narkotirgoni, kam kaut kur nebūtu nobāzta nauda nebaltai dienai.
Pasaki savam vecajam, lai dabū man tos 10 000. Jau vakar.
Man vajadzēs ar viņu sazināties.
Es to jau izdarīju.
Rīt viņš būs klāt.
Tieši pusdienlaikā.
Un šoreiz esi pret viņu jaukāks, Džimij.
Viņš ir tavs tēvs.
Pagājušajā reizē tu to nabaga vīru pamatīgi sarūgtināji.
Kārter!
Piemetini "kungs"!
-Kārtera kungs! -Jā?
Ja nu es to naudu nevarēšu sadabūt?
Tad kāds man no tevis labums?
V-velns!
Drīkstu ienākt?
Tas esi tu?
PILSOŅKARA SIMTGADE GETISBĒRGA
Jā.
No kurienes tas ir?
Tā ir rekonstrukcija.
Mēs savācamies kopā un rekonstruējam slavenas pilsoņkara kaujas.
Tās bakenes?
Vaigubārda. Tādu nēsāja ģenerāļi. Tajos laikos.
Tas puisis man blakus ir mans brālis Gerijs.
-Mēs esam identiskie dvīņi. -Tiešām?
Viņš izskatās lielāks.
Viņš barojās no manis, kad bijām mātes vēderā.
Viņš dabūja manas uzturvielas un ko tik vēl ne un izauga liels un stiprs…
un es laikam panīku.
Ko?
Tu izskaties normāli.
Pēc piecām izslēgsim gaismu, dāmas.
Kāpēc tu pret mani esi jauks?
Nezinu, kā šādā vietā iespējams izturēt bez kāda drauga, ar ko parunāt.
Un mūsu kameras ir tieši pretī viena otrai, tāpēc…
Arlabunakti, Lerij!
Tā soma, ko tu man iedevi, kad viņi gribēja kratīt Goldkostas māju?
Jā.
Tās vairs nav, Džimij.
Es… Mēs… Saproti, mums ir jāēd.
Tajā somā bija 80 taukšķi.
Drīzāk 70.
Un divi kilo koksa. Kas notika ar tiem?
Iedevu Denijam, lai pārdod.
Teica, ka viņu esot aptīrījuši kaut kādi nikaragvieši vai ekvadorieši -
vai nu vieni, vai otri.
Denijam nevar uzticēties, tēt. Skaidrs?
-Kopš kura laika? -Kopš šūpuļa, velns parāvis!
Nu labi.
-Veļas mazgātavā ir kurpju kaste… -Veļas mazgātavā, jā.
Jā.
Džimij, saproti…
Man ir medicīnas rēķini, uzņēmumi, māja. Kopā savācas krietna summa.
Tēt, ja es nedabūšu desmit taukšķus…
esmu miris.
Labi. Ko darīsim?
Kankakī mājas pagrabā pie sienas ir televizora centrālais skaļrunis.
Viņi to māju izkratīja līdz pēdējam.
Es viņus vēroju. Skaļruņiem viņi nepieskārās.
Centrālajā skaļrunī ir apmēram kilograms.
Atgādā to man, un es…
izdomāšu, kā to šeit notirgot.
Labi, es to izdarīšu.
Tu zini, ka es tev to nelūgtu, ja…
Es tevi nepievilšu.
Atstājām jums vairākas ziņas.
Uz kurām es plānoju atbildēt.
Gribat runāt par Reinu Raisoni?
Jā.
Galvenais aizdomās turētais tika atbrīvots.
Kāpēc?
Taisnību? Mums par viņu nekā daudz nebija.
Bet vairums izmeklētāju domāja, ka to izdarīja viņš.
-Jūs? -Tobrīd? Jā.
Tagad es domāju, ka tas bija…
zēns, ar kuru viņa satikās pirms diviem trim gadiem.
Viņš izdarīja kaut ko bezjēdzīgu, briesmīgu.
Un izspruka sveikā. Pagaidām.
Vai saistībā ar šo lietu atceraties vārdu "Lerijs Hols"?
Es Holu izslēdzu.
-Bet viņš atzinās. -Jā.
Jūs Hola busiņā atradāt pierādījumu, kas viņu sasaistīja ar Raisoni.
Kontracepcijas tabletes uz Raisones vārda?
Pudelīte ar kontracepcijas tabletēm.
Vai jūs savas tabletes glabājat pudelītē, aģente Makolija?
Pieņēmu, ka rakstītājs bija domājis "paciņa" vai "kārbiņa".
Nē. Tā bija pudelīte ar šaubīga paskata uzlīmi. Lūk!
Pārbaudīju katru aptieku 120 kilometru rādiusā.
Neatradām kontracepcijas medikamentu recepti uz Raisones vārda.
Tad mēs pārbaudījām viņas asinis.
Atradām izotretinoīna, nedaudz acetaminofēna, nedaudz THC pēdas,
bet nebija ne progestīna, ne citu hormonu, kas ir kontracepcijas līdzekļos.
Bet, kad nopratinājāt Holu?
Viņš atzinās. Izstāstīja lielisku stāstu.
Bija tik pārliecinošs, ka es domāju:
"Velns, ja nu šis garā vājais izstāstīs šo stāstu
lētticīgam reportierim vai policistam?"
Nodomāju: "Velns, man jāglābj sava āda."
Vai noskaidrojāt, kur atradās Hols tonakt, kad tika nogalināta Raisone?
Vēl neesam izpētījuši.
Es izpētīju.
Viņš bija pilsoņkara rekonstrukcijā Ohaio. Vairāku simtu kilometru attālumā.
Atradu lieciniekus, pat fotogrāfiju.
Man ir Hola un liecinieku fotogrāfija.
Jo es nobraucu 700 kilometrus un iztērēju vairāk nekā 100 stundas, izmeklējot Holu.
Pēc pusgada man bija jāsēž budžeta komisijas priekšā
un jāskaidro, kāpēc es taupības apstākļos izšķiedu nodokļu maksātāju naudu,
lai apstiprinātu sērijveida vainas atzinēja nevainīgumu.
Tas bija jautri.
Lerijs Hols sagādāja viltus pierādījumu pret sevi
saistībā ar noziegumu, kurā netika turēts aizdomās.
Pajautājiet sev: kas tas par cilvēku, kas tā dara?
Īsti bultu uzgaļi?
Tie bija pa visu mežu aiz manu vecāku mājas.
Tātad kāds indiānis pirms simt gadiem
šāva uz briedi un aizšāva garām,
un tu atradi viņa bultas uzgali priežu skujās?
Tas drīzāk bija pirms kādiem 150 vai 160 gadiem.
Maiami cilts tika iznīcināta 1812. gadā Misisinevas kaujā.
Kā tu to visu zini?
Tas… Es… No tēva puses esmu pa daļai maiamietis.
Es no mātes puses esmu pa daļai fortloderdeilietis.
Tātad tu atradi vairākus bultu uzgaļus?
Un monētiņas.
Lampas pamatni. Tai jābūt kādus 100 gadus vecai.
Ja vien neesi Ņujorkā vai Čikāgā, pasaule ir lauki.
Tie ir visur. Aiz visa.
Nākamreiz, kad būsi lidmašīnā, paskaties lejup.
No vienas vietas atklātas zemes pleķīši.
Un visiem tiem laukiem kaut kas ir apakšā.
Vēsture. Tā tikai jāizrok.
Man pietrūkst lauku smaržas ziemā.
Tā ir tāda kā metāliska.
Jā, man pietrūkst oktobra, novembra smaržas.
Koki. Mitru lapu kaudzes.
Reizēm ap Halovīna laiku ir grūti pabraukt garām laukumam, zini?
Piektdienas vakari? Futbols.
Jo tu spēlēji fut…
Jā, tie bija vienīgie…
es nezinu.
Meli, kas man patika.
Kāpēc tie bija meli?
Ka dzīve vienmēr būs tik laba.
Es dabūšu meiteni.
Mēs dzīvosim laimīgi,
un viņa mani mīlēs mūžīgi.
Kā to meiteni sauca? Kas tā bija par meiteni?
Nezinu. Es viņu nesatiku. Man tikai likās, ka tā būs.
Es kaut ko izdaru ļoti labi, meitenēm ļoti patīk to skatīties…
un tad parādās tā meitene.
Un viņa ir mana balva uz mūžu.
Ko es varu teikt? Mani labākie laiki bija vidusskolā.
Tev vismaz bija vidusskola.
Esmu drošs, ka mani labākie laiki bija dzemdē.
Kas notika, Kārtera kungs?
Vakar gadījās spraiga hokeja spēle.
Tāpēc tev jābeidz spēlēt hokeju.
Nāc, Lerij! Tavi pienākumi divos.
Vai ieliksi tur grāmatzīmi?
-Jā, protams, vecīt. -Paldies.
Viņi man salauza vaigu kaulu, lai es joprojām varētu strādāt. Kur mana nauda?
Naudas nebūs. Būs produkts, un man tas būs jānotirgo.
Kā tu to izdarīsi, Džimij?
Ja dabūšu to iekšā, notirgošu ātri. Dabūšu tev desmit taukšķus dienas laikā.
Un latinosu karaļi? Melnie geriljas?
Tie, kas tevi nozūmēs, pirms paspēsi pārdot otro gramu?
Tieši viņiem es pārdošu. Es netirgošu pa gramiem.
Es pārdošu veselu kilogramu vienam pircējam, ar milzu atlaidi.
Kad tas te nonāks?
Cerams, rīt.
Vairs nekādu sūdu! Vairs nekādu izmaiņu plānā!
Viņu sauc Džimijs?
Viņš nezināja, kas ir rekonstrukcijas,
tāpēc es viņam par to stāstu.
Kāds viņš ir?
Viņš ir liels.
Vidusskolā bija futbolists.
Tāda tipa cilvēks, zināt?
Viņš ir…
Kas?
Ar viņu ir viegli sarunāties.
Kāpēc ar viņu ir viegli sarunāties?
Viņš skatās uz mani, nevis man cauri.
Un viņš ir ļoti jautrs.
Izklausās pozitīvi.
Tu sāc ar kādu iedraudzēties.
Kas tas par cilvēku, kas sagādā viltus pierādījumus pret sevi
par noziegumu, kurā viņu pat netur aizdomās?
Nākamais raunds.
Paldies.
Braien, kas tas par cilvēku?
Galīgi sačakarēta cilvēciska būtne.
-Vai tas nenozīmē, ka viņš… -Nē.
Skaidrs? Lerijs melo. Un kā vēl melo.
Viņš melo. Viņš zog. Viņš krāj mantas.
Un viņš nogalina meitenes. Daudzas.
Paša brālis viņu sauc par sērijveida vainas atzinēju.
To pašu saka Merionas policisti.
Arī Draisdeils. Un viņš tāds ir, ja? Viņš ir.
Bet viņš ir arī sērijveida slepkava, un viens neieslēdz otru.
Mēs vēlreiz izskatījām visas šīs lietas.
Neesam atraduši neko, kas pierādītu Hola vainu.
Jo viņš ir apkopējs un braukā ar busiņu, kas pilns ar ķīmiskajiem šķīdinātājiem.
Un bērnību viņš pavadīja, rokot kapus.
-Tātad, kad Lerijs kādu nogalina… -Nogalina?
Kad Lerijs kādu nogalina, viņš neatstāj aiz sevis nekādas pēdas
un aprok tos līķus tik dziļi mežos,
tīrumos un zem fabriku drupām, kur neviens nekad neiet,
lai mēs tos nevarētu atrast.
Lerijam tas padodas ļoti labi.
Vai arī viņam patīk stāstīt pasakas.
Mēs te lejā drīkstam būt?
Es pieskatu boileri.
Mājās es biju apkopējs.
Labi, bet es?
Tu esi kopā ar mani.
Nu labi.
Kāpēc tu esi šeit? Es domāju - Springfīldā.
Nelikumīga ieroču tirdzniecība un antisociālas noslieces.
Nu, šis ir mans birojs.
Piesēdi!
Tu te esi svarīgs vīrs.
Cietumos es tikai satīru šmuces un laboju lietas. Tas nav nekas svarīgs.
Kāda ir lielākā šmuce, ar ko tev nācies tik galā?
Lielākā šmuce, ar ko man…
Reiz bija vienas rūpnīcas grīda.
Kaut kas bija nobeidzies, varbūt oposums vai kas tāds.
Un tad to bija saplosījušas žurkas,
tāpēc visu grīdu klāja sacietējušas, pūkainas driskas. Tiešām pretīgi.
Kāds idiots bija nolēmis to uzslaucīt ar slapju lupatu, bet metis mieru.
Tāpēc tur bija…
Visa tā šmuce bija kā…
kā ielaminēta, saproti?
Un ko tu darīji?
Es izvilku lielos stroķus.
Rūpnieciskos grīdas tīrītājus.
Es runāju par nātrija hidroksīdu, kādus 5 % līdz 10 % stipru.
Monoetanolamīns. Etilspirts. Ļoti toksisks.
Mēģināju to apstrādāt ar kaut ko raupju, piemēram, smiltīm.
To vajag, lai noberztu sacietējušās driskas.
Zini, kas ir slepenā sastāvdaļa?
Urīns.
Es vienkārši iečurāju spainī. Vienmēr nostrādā.
Ķermeņa šķidrumi…
Katram ir atšķirīga funkcija, katram šķidrumam.
Piemēram, siekalām ir viens uzdevums, asinīm - cits.
Un sviedriem un spermai. Ausu sēram.
Vai ausu sērs ir šķidrums?
Nezinu. Man šķiet, ka vajadzētu būt.
-Sauksim to par šķidrumu. Pie velna! -Pie velna!
-Mans brālis, viņš… -Gerijs.
Gerijs, jā.
Gerijs saka: reizēm tās esot mitras.
Kas ir mitras?
Tu jau zini.
Tu gribi teikt "vāveres"?
Jā!
Jā. Jā.
Tev nekad nav bijusi mitra?
Es… Nē.
Man šķiet, ka tu to izdomā.
Arī Gerijs?
Tātad sievietes, ar kurām tu…
Sausas kā priežu miza.
Viss saskrāpējas, zini?
Tad kā tu ievadi?
Ievadu?
Jā.
Es vienkārši…
Es vienkārši ietriecu.
Viņas neiebilst?
Man vienalga. Meitene? Man vienalga.
Tev tas rūp?
Tev rūp, ko meitenes pēc tam par tevi domā?
Tikai vienreiz.
Viņa bija…
Viņai nepatika, ka viss notiek pārāk strauji.
Vai viņa bija mitra?
-Jā. -Vai viņa bija m…
Jā, es tev neticu, bet turpini.
Vārdu sakot, mēs bijām…
Es biju jaunāks,
un mēs bijām viņas vecāku mājās.
Un viņa grasījās kliegt.
Tāpēc es aizklāju viņai muti. Ļoti cieši.
Un pabeidzu.
Un tad man bija viņai jāpasaka, lai nevienam nestāsta…
citādi, zini, būs slikti.
Slikti… Kas slikti?
Es nezinu.
Es gan zinu.
Duša, puiši!
Kad?
Vai tu to atdevi Kārteram?
Tur nekā nav, Džimij.
Brauc atpakaļ!
Izmanto kabatas lukturīti. Tas varētu būt mazliet dziļāk.
Es izmantoju lukturīti.
Es uzrāpos pa kāpnēm.
Es rūpīgi pārmeklēju visus trīs skaļruņus.
Kreiso, labo, centra.
Tur nekā nav, Džimij.
Par ko tu smejies?
Es smejos?
Kurš vēl ir bijis tajā mājā?
Es tur aizbraucu, pārbaudu caurules un vēl šo to.
Tavs brālis dara to pašu. Un viss.
Un viss?
Tajā vienā nedēļas nogalē tur palika Denijs.
Kurā nedēļas nogalē?
Tajā, kad ļāvi viņam palikt.
Neesmu ļāvis Denijam palikt manā mājā.
Tu neļāvi?
Es viņu nositīšu.
Ļāvi viņam nospert man divus kilo
un vēl savākt no mājas pēdējo kilogramu?
Nē, Džimij!
Beidz džimijot!
Es te nosprāgšu.
Ko tu teici?
-Brauc mājās! -Nē.
-Brauc. -Džimij, es…
Es būšu motelī 15 kilometru attālumā.
Kad naktī skatīsies uz šīm sienām, zināsi, ka esmu otrā pusē.
Vari būt drošs.
-Dži… -Kur ir Kārters?
Kārtera kungam bija ārkārtēja situācija.
Un kas, pie velna, tu tāds?
Ej!
REVOLŪCIJAS KARA REKONSTRUKCIJA PILSOŅKARA REKONSTRUKCIJA
ROČESTERA, INDIĀNAS ŠTATS
ARESTĒTS 1994. GADĀ
Man patīk Mopar detaļas, zināt?
Es atrodu visādus lūžņus, kas rūsē zem kāda koka
vai aiz kādas mājas.
Varbūt es zinu kādu rezerves daļu veikalu,
kam vajag izpūtēju vai filtra korpusu,
un tad es tos nopērku par 20 un pārdodu par 35.
Droši vien ir liela braukāšana.
O, jā. Daudz kilometru. Bet man patīk braukt.
Vai esi nodibinājis kontaktu?
Vai viņš ir ko teicis par slepkavībām?
Nē.
Mēs vēl neesam tajā līmenī.
Domā, viņš to izdarīja?
-Ko? -Vai viņš nevarētu būt slims kretīns,
kam patīk pierakstīt sev nopelnus par to, ko nemaz nav darījis?
Nē.
-Viņš ir slepkava. -Kā tu vari būt drošs?
Tu zini ko tādu, ko es nezinu?
Viens no sargiem mani izgaismos, ja nedabūšu viņam desmit taukšķus.
Varbūt jau ir par vēlu.
Džimij, es nevaru tev dabūt desmit taukšķus.
Birojs to nekad neapstiprinās.
Tad ko man darīt?
Varam dabūt tevi laukā.
-Šodien? -Nē.
Nē. Tas var prasīt nedēļas, varbūt pat ilgāk.
Bet tu vari lūgt aizsardzību vai iet karcerī.
Viņš ir sargs, velns parāvis! Tiks man klāt.
Pieņemsim, ka es izdzīvošu ar aizsardzību vai kā citādi. Kas notiks tālāk?
Tu atgriezīsies Mailanā, nosēdēsi desmit gadus.
Hols. Kas notiks ar Holu?
Ja apelācijas tiesa lems tāpat kā otrs tiesnesis,
ka atzīšanās ir izspiesta, saproti…
Laiks iztecējis.
Jā, jā. Tūlīt beigšu.
-Kas? -Viņš būs brīvs.
Viņš būs laukā.
Tad es palieku.
Es palieku.
-Te es nevaru tevi aizsargāt… -Es zinu.
Es…
Tad lūdz aizsardzību, līdz varēsim tevi pārcelt.
Nevaru.
Vēlos, kaut varētu, tici man.
Džimij, paklausies!
Hols atzinās noziegumā, kuru nav pastrādājis.
-Un? -Un tas liek apšaubīt visu pārējo.
Nē, tā nav.
Ja ar tevi te kaut kas notiks, bet viņš nebūs vainīgais…
Viņš ir vainīgais, sasodīts!
Es nevaru domāt citādi. Nekādi nevaru.
Viņš ir vainīgais.
Virzies uz priekšu ātrāk!
Piedabū Holu pateikt, kur viņš tos līķus apracis, un mēs dabūsim tevi ārā.
Turi mobilo ieslēgtu, Lorena.
MŪSU LIELISKĀ DRAUGA REJA LIOTAS PIEMIŅAI
1954. G. 18. DECEMBRIS - 2022. G. 26. MAIJS
PAMATĀ - DŽEIMSA KĪNA UN HILELA LEVINA GRĀMATA IN WITH THE DEVIL
Tulkojusi Aija Apse